Jeronimas Kraujelis

Jeronimas Kraujelis (1938 m. vasario 16 d. Šlekiuose, Ramygalos vlsč. – 2019 m. kovo 31 d.) – agronomas, Lietuvos politinis bei visuomenės veikėjas.Ingrida Merkytė. Jeronimas Kraujelis. Visuotinė lietuvių enciklopedija. Nuoroda tikrinta 2021-04-16.

 Biografija 

1957 m. baigė Panevėžio rajono Ramygalos vidurinę mokyklą. 1962 m. baigė Lietuvos žemės ūkio akademiją ir įgijo mokslinio agronomo specialybę.

1962–1963 m. Pasvalio rajono Meškalaukio kolūkio vyr. agronomas, 1964–1968 m. Pasvalio žemės ūkio valdybos Planavimo – finansų skyriaus viršininkas, 1969–1985 m. Žemės ūkio ministerijos Darbo užmokesčio, Planavimo ir ekonomikos valdybų viršininkas, 1986–1988 m. Agropramoninio komiteto Vyriausioje ekonomikos valdyboje viršininko pavaduotojas, viršininkas.

1989–1991 m. žemės ūkio ministro pavaduotojas ekonomikos klausimams. 1992–2000 m. Lietuvos žemės ūkio bendrovių asociacijos generalinis direktorius, prezidentas. 2000–2004 m. Seimo narys, išrinktas Naujosios sąjungos sąraše, Kaimo reikalų komiteto pirmininkas. 2001–2004 m. Žemės ūkio ministras dvyliktojoje Vyriausybėje.

Keliolikos žemdirbių savivaldos ir kaimo plėtros komisijų narys. Lietuvos žemės ūkio rūmų pirmininko pavaduotojas. Žmona Eugenija, sūnus Gintaras.Jeronimas Kraujelis, lrs.lt. Nuoroda tikrinta 2021-04-16.

 Išnašos 

|-

Kategorija:Seimo nariai
Kategorija:Lietuvos žemės ūkio ministrai
Kategorija:Lietuvos TSR viceministrai